Web (webový prehliadač)

Web (predtým Epiphany) je webový prehliadač pre desktopové prostredie GNOME. Je to nástupca webového prehliadača Galeon. Je založený na renderovacom jadre WebKit, podobne ako Chromium, Safari a mnohé iné prehliadače. Epiphany bol spočiatku založený na renderovacom jadre Gecko a v prechodnom období v r. 2007-2008 umožňoval zobrazovanie cez obidve jadrá - Gecko aj WebKit. Obsahuje funkcie ako prehliadanie v paneloch, správa cookies, blokovanie vyskakujúcich okien a systém na správu rozšírení. Je to slobodný softvér a patrí medzi najrýchlejšie prehliadače vôbec.

Kategória:Webové prehliadače
Kategória:GNOME